Sumatrinis tigras
Sumatrinis tigras (Panthera tigris sondaica) – katinių (Felidae) šeimos plėšrus žinduolis; vienas iš 6 tigrų porūšių. Gyvena Sumatros saloje. Laikomas kritiškai nykstančiu, įtrauktas į Tarptautinę raudonąją knygą nuo 2008 m., šiuo metu yra maždaug nuo 500 iki 600 individų, jų sparčiai mažėja. Pagrindine nykimo priežastimi laikomas gyvenamųjų buveinių nykimas dėl palmių aliejaus plantacijų. Sumatrinis tigras šiuo metu yra vienintelis tigro porūšis, gyvenantis Sundos salose, tuo tarpu balinis ir javinis tigras yra išnykę.